CELEX: 62014TA0498
Language: ro
Date: 2018-12-12 00:00:00
Title: Cauza T-498/14: Hotărârea Tribunalului din 12 decembrie 2018 – Deutsche Umwelthilfe/Comisia [„Acces la documente – Documente referitoare la corespondența schimbată între Comisie și întreprinderi sau producători de automobile în legătură cu agentul refrigerant R1234yf utilizat în autovehicule – Documente care nu sunt repertoriate – Motiv nou invocat în cursul judecății – Inadmisibilitate – Măsură de cercetare judecătorească prin care se dispune prezentarea documentelor în litigiu în conformitate cu articolul 104 din Regulamentul de procedură – Derogare de la principiul contradictorialității – Regulamentul (CE) nr. 1049/2001 – Excepția privind protecția intereselor comerciale – Interes public pentru divulgare – Evaluare comparativă – Regulamentul (CE) nr. 1367/2006 – Articolul 6 alineatul (1) – Interes public superior pentru divulgarea unor informații privind mediul sau care se referă la emisii în mediu – Prezumție generală – Refuz parțial al accesului – Nepronunțare asupra fondului”]

4.3.2019   
            
            
               RO
            
            
               Jurnalul Oficial al Uniunii Europene
            
            
               C 82/23
            
         
      Hotărârea Tribunalului din 12 decembrie 2018 – Deutsche Umwelthilfe/Comisia
      (Cauza T-498/14) (1)
      
      ([„Acces la documente - Documente referitoare la corespondența schimbată între Comisie și întreprinderi sau producători de automobile în legătură cu agentul refrigerant R1234yf utilizat în autovehicule - Documente care nu sunt repertoriate - Motiv nou invocat în cursul judecății - Inadmisibilitate - Măsură de cercetare judecătorească prin care se dispune prezentarea documentelor în litigiu în conformitate cu articolul 104 din Regulamentul de procedură - Derogare de la principiul contradictorialității - Regulamentul (CE) nr. 1049/2001 - Excepția privind protecția intereselor comerciale - Interes public pentru divulgare - Evaluare comparativă - Regulamentul (CE) nr. 1367/2006 - Articolul 6 alineatul (1) - Interes public superior pentru divulgarea unor informații privind mediul sau care se referă la emisii în mediu - Prezumție generală - Refuz parțial al accesului - Nepronunțare asupra fondului”])
      (2019/C 82/25)
      Limba de procedură: germana
      
         Părțile
      
      
         Reclamantă: Deutsche Umwelthilfe eV (Radolfzell, Germania) (reprezentanți: R. Klinger și R. Geulen, avocați)
      
         Pârâtă: Comisia Europeană (reprezentanți: inițial F. Clotuche-Duvieusart și J. Vondung, ulterior F. Clotuche-Duvieusart și H. Krämer, agenți, asistați inițial de R. van der Hout și de A. Köhler, ulterior de R. van der Hout și de C. Wagner, avocați)
      
         Obiectul
      
      Cerere întemeiată pe articolul 263 TFUE prin care se solicită anularea în parte a Deciziei GESTDEM 2014/547 a Comisiei din 2 iunie 2014 care confirmă refuzul accesului la toate documentele referitoare la schimbul de corespondență între Comisie, pe de o parte, și întreprinderile Honeywell și DuPont sau constructorii de automobile, pe de altă parte, în perioada cuprinsă între luna septembrie a anului 2011 și luna aprilie a anului 2012 și între luna septembrie a anului 2012 și sfârșitul lunii ianuarie a anului 2014, în legătură cu agentul refrigerant R1234yf utilizat în autovehicule
      
         Dispozitivul
      
      
                  1)
               
               
                  Nu mai este necesar să se pronunțe asupra fondului cererii de anulare a Deciziei GESTDEM 2014/547 a Comisiei din 2 iunie 2014, în măsura în care aceasta privește părțile inițial ocultate ale documentului nr. 34 care, ulterior, au fost făcute publice.
               
            
                  2)
               
               
                  Respinge în rest acțiunea.
               
            
                  3)
               
               
                  Obligă Deutsche Umwelthilfe eV la plata cheltuielilor de judecată.
               
            
         (1)  JO C 329, 22.9.2014.